Агенцијата за заштита на правото на слободен пристап до информациите од јавен карактер,врз основа на член 109 став 1 и 2 од Законот за општата управна постапка („Службен весник на Република Македонија“ бр.124/15), а согласно член 27 и член 34 став 1  од Законот за слободен пристап до информации од јавен карактер („Службен весник на Република Северна Македонија“ бр.101/19) и Упатството за спроведување на Законот за слободен пристап до информации од јавен карактер (“Службен весник на Република Северна  Македонија“ бр.60/20), постапувајќи по Жалба  изјавена од Д.П. од Скопје, поднесена против Државен пазарен инспекторат, на ден 04.06.2026  година го донесе следното: 

                                                               Р Е Ш Е Н И Е

Жалбата изјавена од Д.П. од Скопје, поднесена против Државен пазарен инспекторат, заведена во Агенцијата со бр.08-161 на 22.05.2026 година, СЕ ОТФРЛА како неуредна.

                                                          О Б  Р А З Л О Ж Е Н И Е 

Д.П. од Скопје, до Агенцијата достави Жалба, заведена во Агенцијата со бр.08-161 на 22.05.2026 година, во која е наведено дека: „...на 15.04.2026 имав поднесено Барање до Државниот пазарен инспекторат, за да ми достави детални информации што конкретно е превземено .... како подносител на претставка имам право да знам што конкретно е превземено...“.   Во прилог на Жалбата не е доставено поднесеното Барање за  пристап до информации од јавен карактер.
Постапувајќи по наведената Жалба, Агенцијата за заштита на правото на слободен пристап до информации од јавен карактер, истата ја отфрли како неуредна, поради следното:
Во врска со горенаведеното Агенцијата му укажува на Барателот на информации дека Жалбата поднесена од Барателот на информации има недостатоци, кон жалбата не е приложено Барањето за пристап до информации од јавен карактер за да може Агенцијата да постапува по истата.
Согласно член 17 од Упатството за спроведување на Законот за слободен пристап до информации од јавен карактер е наведено дека: „Жалбата треба да ги содржи следните елементи: -назив, име, адреса, телефон, фаx, е-маил на барателот – назив, име, адреса, телефон, фаx, е-маил на имателот на информации, -образложение на причините поради кои барателот не е задоволен со решението (или неговото недонесување)...Во став 2 и став 3 од истиот член како задолжителен прилог кон жалбата е и барањето кое е поднесено од страна на барателот. 
Согласно член 16 став 3 од Законот за слободен пристап до информации од јавен карактер „Барањето содржи назив на имателот на информацијата, личното име и презиме на барателот на информацијата, податоци за можниот застапник или ополномоѓтеното лице, фирмата или правното лице“. 
Согласно погоре наведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.
Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот су во рок од 30 дена.


                                                                                                                               Директор,
                                                                                                                             Петар Гајдов




